1 . Hinn 1. janúar síðastliðinn voru Íslendingar 332.529 , samkvæmt nýjustu tölum Hagstofu Íslands . Þeim fjölgaði um 3.429 á einu ári , eða um sem nemur eitt prósent . Á áratug , eða frá árinu 2006 , hefur landsmönnum fjölgað um tæplega 33 þúsund manns , en 1. janúar 2006 voru landsmenn tæplega 300 þúsund 2 . Kynjahlutföll landsmanna eru næstum jöfn . Í byrjun þessa árs voru karlar 2.011 fleiri en konur . Af landsmönnum eru 51 prósent karlar , og 49 prósent konur . 3 . Fólksfjölgunin undanfarin ár hefur að mestu leyti verið á höfuðborgarsvæðinu . Íbúar þar voru 2.333 fleiri í byrjun þessa árs , en árið 2015 . Það er um 1,1 prósent fjölgun milli ára , en hlutfallslega varð mesta fjölgunin á Suðurnesjum en þar fjölgaði fólki um 2,2 prósent eða 483 frá því í fyrra . Á Suðurlandi fjölgaði fólki um 1,8 prósent , eða 445 einstaklinga . Auglýsing 4 . Fólksfækkun varð á þremur svæðum á landinu . Á Vestfjörðum fækkaði íbúum um 87 einstaklinga , eða 1,2 prósent , og á Austurlandi fækkaði íbúum um 44 . Á Norðurlandi vestra varð einnig lítilsháttar fækkun , eða um 0,1 prósent . Á Norðurlandi eystra , þar sem Akureyri er stærsti staðurinn , fjölgaði fólki lítið eitt , eða um 0,3 prósent . 5 . Fjöldi sveitarfélaga á landinu breyttist ekkert . Þau eru 74 og eru misstór . Sex sveitarfélög eru með færri en 100 íbúa , en 41 sveitarfélag er með meira en þúsund íbúa . Einungis níu sveitarfélög – nær öll á höfuðborgarsvæðinu – er með fleiri íbúa en fimm þúsund . 6 . Hinn 1. janúar 2016 voru 61 þéttbýlisstaður með 200 íbúa eða fleiri á landinu og hafði þeim fjölgað um einn frá fyrra ári . Auk þeirra voru 35 smærri staðir með 50 – 199 íbúa sem er fækkun um tvo frá fyrra ári . Í þéttbýli bjuggu 311.850 manns 1. janúar 2016 og hafði þá fjölgað um 3.335 á árinu . Í dreifbýli og smærri byggðakjörnum bjuggu 20.679 manns . 7 . Kjarnafjölskyldur voru 79.870 í byrjun ársins en 79.356 í byrjun árs 2015 . Skiptingu heildaríbúafjölda eftir fjölskyldumynstri má sjá hér á meðfylgjandi mynd . 8 . Til kjarnafjölskyldu teljast hjón og fólk í óvígðri sambúð , börn hjá þeim 17 ára og yngri , einhleypir karlar og konur sem búa með börnum 17 ára og yngri . 9 . Framfærsluhlutfall var 68,1% í ársbyrjun 2016 en 68,4% ári áður . Framfærsluhlutfall er hlutfall ungs fólks ( 19 ára og yngra ) og eldra fólks ( 65 ára og eldra ) af fólki á vinnualdri ( 20 – 64 ára ) . Hækkun þessa hlutfalls stafar einkum af því að fólki á vinnualdri fækkar . 10 . Stærsta sveitarfélagið á Íslandi er Reykjvík , vitaskuld , en íbúar þar voru 122.460 1. janúar 2016 . Stærsta sveitarfélagið utan höfuðborgarsvæðisins er Akureyrarbær , en þar voru íbúar 18.294 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .